ฮันเตอร์ × ฮันเตอร์

| --- | --- |
ฮันเตอร์ × ฮันเตอร์

แนว: ผจญภัย จินตนิมิต ศิลปะการต่อสู้
มังงะ
เขียนโดย: โยชิฮิโระ โทงาชิ
สำนักพิมพ์: ชูเอฉะ
สำนักพิมพ์ภาคภาษาไทย: เนชั่น เอ็ดดูเทนเมนต์
สำนักพิมพ์ภาคภาษาอังกฤษ: อเมริกาเหนือ วิซมีเดีย
ในเครือ: จัมป์คอมิกส์
นิตยสาร: โชเน็งจัมป์รายสัปดาห์
นิตยสารภาษาอังกฤษ: อเมริกาเหนือ โชเน็งจัมป์รายสัปดาห์
กลุ่มเป้าหมาย: โชเน็ง
ตีพิมพ์ตั้งแต่: 3 มีนาคม พ.ศ. 2541 – ปัจจุบัน
จำนวนเล่ม: 38 (หนังสือ)
ภาพยนตร์อนิเมะ
ฮันเตอร์ × ฮันเตอร์ จัมป์ซูเปอร์อนิเมะทัวร์ 98
กำกับโดย: โนริยูกิ อาเบะ
อำนวยการสร้างโดย: เคน ฮางิโนะ เทตสึโอะ ไดโทคุ
เขียนบทโดย: ฮิโรชิ ฮาชิโมโตะ
สตูดิโอ: ปิเอโร
ฉาย: 26 กรกฎาคม พ.ศ. 2541
ความยาว: 26 นาที
อนิเมะโทรทัศน์
กำกับโดย: คาซูฮิโระ ฟูรูฮาชิ
อำนวยการสร้างโดย: ชุนนิจิ โคซาโอะ เคอิจิ มัตสึดะ ไดซูเกะ คาวาคามิ
เขียนบทโดย: โนบูอากิ คิชิมะ
ดนตรีโดย: โทชิฮิโกะ ซาฮาชิ
สตูดิโอ: นิปปงแอนิเมชัน
เครือข่าย: เอฟเอ็นเอส (ฟูจิทีวี)
ฉาย:  16 ตุลาคม พ.ศ. 2542  –  31 มีนาคม พ.ศ. 2544
ตอน: 62 (รายชื่อตอน)
โอวีเอ
ฮันเตอร์ × ฮันเตอร์ โอวีเอ
กำกับโดย: ซาโตชิ ซากะ (1–8) ยูกิฮิโระ มัตสึชิตะ (9–16) ทาเคชิ ฮิโรตะ (17–30)
เขียนบทโดย: โนบูอากิ คิชิมะ
ดนตรีโดย: โทชิฮิโกะ ซาฮาชิ
สตูดิโอ: นิปปง แอนิเมชัน
ฉาย:  17 มกราคม พ.ศ. 2545  –  18 สิงหาคม พ.ศ. 2547
ตอน: 30 (รายชื่อตอน)
อนิเมะโทรทัศน์
กำกับโดย: ฮิโรชิ โคจินะ
อำนวยการสร้างโดย: โทชิโอะ นาคาทานิ นาโอกิ อิวาซะ (1–58) โทโมโกะ โยชิโนะ (1–75) เทตสึโตะ โมโทยาสุ (1–87) อากิระ ชิโนฮาระ (1–99) มานาบุ ทามูระ (1–123) อัตสึชิ คิริโมโตะ (59–148) ฮิโรยูกิ โอกิโนะ (88–100) เคนิจิ ซากูไร (100–148) ไอ โมริคาวะ (124–148)
เขียนบทโดย: อัตสึชิ มาเอคาวะ (1–58) สึโทมุ คามิชิโระ (39–148)
ดนตรีโดย: โยชิฮิซะ ฮิราโนะ
สตูดิโอ: แมดเฮาส์
ถือสิทธิ์โดย: ออสตราเลเชีย ครันชีโรลอเมริกาเหนือ วิซมีเดียเอเชียใต้/เอเชียตะวันออกเฉียงใต้ มิวส์ คอมมิวนิเคชัน
เครือข่าย: เอ็นเอ็นเอส (เอ็นทีวี)
เครือข่ายภาษาอังกฤษ: เอเชียตะวันออกเฉียงใต้ อนิแม็กซ์สหรัฐ อดัลต์สวิม (ทูนามิ)
ฉาย:  2 ตุลาคม พ.ศ. 2554  –  24 กันยายน พ.ศ. 2557
ตอน: 148 (รายชื่อตอน)
ภาพยนตร์อนิเมะ
 ฮันเตอร์ × ฮันเตอร์: เนตรสีเพลิงกับกองโจรเงามายา (2556)  ฮันเตอร์ × ฮันเตอร์: เน็นอาฆาตแค้น (2556) 
 สถานีย่อยการ์ตูนญี่ปุ่น
ฮันเตอร์ × ฮันเตอร์ (อ่านว่า "ฮันเตอร์ ฮันเตอร์") เป็นมังงะชุดญี่ปุ่นที่แต่งและวาดภาพโดย โยชิฮิโระ โทงาชิ ตีพิมพ์ลงในนิตยสาร โชเน็งจัมป์รายสัปดาห์ ของชูเอฉะ ตั้งแต่เดือนมีนาคม พ.ศ. 2541 แม้ว่าจะมีการหยุดตีพิมพ์บ่อยครั้งตั้งแต่ พ.ศ. 2549 ณ เดือนกันยายน พ.ศ. 2567 ตอนต่าง ๆ ของ ฮันเตอร์ × ฮันเตอร์ มีการรวมเล่มแล้ว 38 เล่ม เรื่องราวกล่าวถึงเด็กชายคนหนึ่งชื่อ กอร์น ฟรีคส์ ซึ่งได้ค้นพบว่าพ่อที่ทิ้งเขาไปตั้งแต่ยังเด็กนั้น แท้จริงแล้วเป็นฮันเตอร์ที่มีชื่อเสียงระดับโลก ผู้เชี่ยวชาญที่ได้รับใบอนุญาตในการแสวงหาสิ่งเหนือจินตนาการ เช่น การค้นหาสายพันธุ์สัตว์ที่หายากหรือไม่สามารถระบุได้ การล่าขุมทรัพย์ การสำรวจพื้นที่ที่ยังไม่ถูกสำรวจ หรือการตามล่าบุคคลที่ผิดกฎหมาย กอนออกเดินทางเพื่อเป็นฮันเตอร์และในที่สุดก็ได้พบกับพ่อของเขา ระหว่างทาง กอนได้พบกับฮันเตอร์คนอื่น ๆ และเผชิญกับสิ่งเหนือธรรมชาติ
ฮันเตอร์ × ฮันเตอร์ ได้รับการดัดแปลงเป็นอนิเมะออกอากาศทางโทรทัศน์โดย นิปปงแอนิเมชัน และกำกับโดย คาซูฮิโระ ฟูรูฮาชิ จำนวน 62 ตอน โดยออกอากาศทาง ฟูจิทีวี ตั้งแต่เดือนตุลาคม พ.ศ. 2542 ถึงเดือนมีนาคม พ.ศ. 2544 โอวีเอสามชุดจำนวน 30 ตอน ผลิตโดยนิปปงแอนิเมชัน และวางจำหน่ายในญี่ปุ่นตั้งแต่ พ.ศ. 2545 ถึง 2547 อนิเมะโทรทัศน์ชุดที่สองผลิตโดย แมดเฮาส์ ออกอากาศทาง นิปปงทีวี ตั้งแต่เดือนตุลาคม พ.ศ. 2554 ถึงเดือนกันยายน พ.ศ. 2557 จำนวน 148 ตอน และภาพยนตร์อนิเมะอีกสองเรื่องฉายใน พ.ศ. 2556 นอกจากนี้ยังมีอัลบั้มเสียง วิดีโอเกม ละครเพลงและสื่ออื่น ๆ มากมายที่อิงจาก ฮันเตอร์ × ฮันเตอร์
มังงะได้รับอนุญาตให้เผยแพร่เป็นภาษาอังกฤษในอเมริกาเหนือโดย วิซมีเดีย ตั้งแต่เดือนเมษายน พ.ศ. 2548 ส่วนภาษาไทยเผยแพร่โดย เนชั่น เอ็ดดูเทนเมนต์ อนิเมะโทรทัศน์ทั้งสองชุดยังได้รับอนุญาตให้เผยแพร่โดย วิซมีเดีย เช่นกัน โดยอนิเมะโทรทัศน์ชุดแรกออกอากาศทางช่องฟันนิเมชันใน พ.ศ. 2552 และอนิเมะโทรทัศน์ชุดที่สองออกอากาศทางช่องทูนามิของอดัลต์สวิม ตั้งแต่เดือนเมษายน พ.ศ. 2559 ถึงเดือนมิถุนายน พ.ศ. 2562
ฮันเตอร์ × ฮันเตอร์ ประสบความสำเร็จอย่างมากทั้งในด้านคำวิจารณ์และรายได้ และกลายเป็นหนึ่งในมังงะชุดที่ขายดีที่สุดตลอดกาล โดยมียอดขายมากกว่า 84 ล้านเล่ม ณ เดือนกรกฎาคม พ.ศ. 2565